Държавен вестник, бр. 99, 2010 г., стр. 78

СТР.  78	
Д Ъ Р Ж А В Е Н  В Е С Т Н И К 	
БРОЙ  99
 – Описание на процедурите за събиране на 
данни, за дейностите по обработката и дейностите 
по контрола
 – Допълнителна информация, специфична за 
държавата членка
2. Планът за мониторинг на тонкилометрите 
включва:
 – Версии на плана за мониторинг
 – Идентификация на оператора на въздухо­
плавателни средства и описание на дейностите
 – Източници на емисии и характеристики на 
флота
 – Данни за тонкилометрите
 – Описание на процедурите за събиране на 
данни, за дейностите по обработката и дейностите 
по контрола
 – Допълнителна информация, специфична за 
държавата членка
Плановете за мониторинг на емисиите и на 
данните за тонкилометрите на въздухоплавател­
ните средства, както и упътване за попълването 
им се намират на интернет страницата на ИАОС 
на адрес:
(http://nfp-bg.eionet.eu.int/bul/About/RR/R_TE/
index.html).
10547
ПОСТАНОВЛЕНИЕ № 298
ОТ 13 ДЕКЕМВРИ 2010 Г.
за приемане на Наредба за условията, реда 
и начина за изготвяне на докладите и за 
верификация на докладите на операторите 
на инсталации и на операторите на въздухо­
плавателни средства
МИНИСТЕРСКИЯТ СЪВЕТ
П О С ТА Н О В И :
Член единствен. Приема Наредба за услови­
ята, реда и начина за изготвяне на докладите 
и за верификация на докладите на операторите 
на инсталации и на операторите на въздухо­
плавателни средства.
Заключителни разпоредби
§ 1. Отменя се Наредбата за условията, реда и 
начина за изготвяне на докладите и за верифика­
ция на докладите на операторите на инсталации, 
участващи в схемата за търговия с квоти за 
емисии на парникови газове, приета с Поста­
новление № 8 на Министерския съвет от 2007 г. 
(ДВ, бр. 10 от 2007 г.).
§ 2. Постановлението влиза в сила от деня 
на обнародването му в „Държавен вестник“.
Министър-председател: 
Бойко Борисов
Главен секретар на Министерския съвет: 
Росен Желязков
НАРЕДБА
за условията, реда и начина за изготвяне на 
докладите и за верификация на докладите на 
операторите на инсталации и на операторите 
на въздухоплавателни средства
Раздел I
Общи положения
Чл. 1. (1) С наредбата се определят усло­
вията, редът и начинът за:
1. изготвяне и представяне на годишните 
доклади за емисии на парникови газове от 
операторите на инсталации, извършващи про­
мишлени дейности по чл. 131в, ал. 1 и 2 от 
Закона за опазване на околната среда (ЗООС), 
и на годишните доклади на емисиите и данните 
за тонкилометрите от операторите на въздухо­
плавателни средства по чл. 131в, ал. 4 ЗООС;
2. верификация на докладите по т. 1.
(2) С наредбата се урежда и редът за акре­
дитация на верификационните органи, които 
имат право да извършват верификация на 
докладите по ал. 1, т. 1.
Чл. 2. Компетентен орган за приемане на 
годишните верифицирани доклади за емисии на 
парникови газове е изпълнителният директор 
на Изпълнителната агенция по околна среда 
(ИАОС).
Раздел II
Условия, ред и начин за изготвяне и предста­
вяне на докладите
Чл. 3. Операторите на инсталации по 
чл. 131в, ал. 1 и 2 ЗООС, които притежават 
разрешително за емисии на парникови газове, 
са длъжни да изготвят годишен доклад, съдър­
жащ данните от мониторинга за емисиите на 
парникови газове, отделени от инсталацията 
през предходната година. 
Чл. 4. Операторите на въздухоплавателни 
средства са длъжни да изготвят годишен доклад 
на емисиите и годишен доклад на данните 
за тонкилометрите въз основа на одобрените 
планове за мониторинг за емисиите на парни­
кови газове от компетентния орган по чл. 131а, 
ал. 3 ЗООС. 
Чл. 5. (1) Изготвянето на годишните доклади 
по чл. 3 и 4 се основава на следните принципи:
1. пълнота;
2. последователност;
3. прозрачност;
4. точност;
5. ефективност на разходите;
6. същественост; 
7. достоверност;
8. подобряване на докладването.
(2) Годишните доклади по чл. 3 и 4 трябва 
да включват надеждни и достоверни данни, 
които да позволяват определянето на емисии­